open-index/open-wikipedia-markdown huggingface dataset:
பிரதேச பாதுகாப்புப் படை

**பிரதேச பாதுகாப்புப் படை** (*Territorial Army* (*TA*) என்பதை இராணுவ இருப்புப் படை என்றும் அழைப்பர். 1949ஆம் ஆண்டில் நிறுவப்பட்ட இப்படை,  இந்தியத் தரைப்படைகளுக்கு உதவி செய்யும் தன்னார்வலர்களைக் கொண்டது. போரின் போது பன்னாட்டு எல்லையோர பிரதேசங்களில் இந்தியத் தரைப்படையினருக்கு அனைத்து வகைகளில் உதவுவதே பிரதேச பாதுகாப்புப் படையின் நோக்கமாகும். 2019ஆம் ஆண்டில் இப்படையில் 43,000 முதல் வரிசை துருப்புகளும் மற்றும் 160,000 இரண்டாம் வரிசை துருப்புகளும் இருந்தனர்.

இப்படைகள் போர்க் காலங்களில் இந்தியத் தரைப்படை]களுக்கு உதவுவதுடன், வெள்ளம், நிலநடுக்கம் போன்ற இயற்கைப் பேரிடர் காலங்களில்  பொது மக்களை காக்கிறது.

இப்படைகள் 1962 இந்திய-சீனா போர், இந்திய பாகிஸ்தான் போர், 1965, 1971 இந்திய பாகிஸ்தான் போர், 1987 பவான் நடவடிக்கை மற்றும் 1999 கார்கில் போர்களில் பங்கெடுத்துள்ளது.

## கட்டளையகங்கள்
லெப்டினண்ட் அதிகாரியே இப்படைகளின் தலைமை இயக்குநர் ஆவார். இப்படையில் 40,000 மேற்பட்டோர் பணியில் உள்ளனர்.  கட்டளையகங்கள் மேஜர் ஜெனரல் தலைமையில் இயங்கும்.  மேற்கு கட்டளையகத்தின் தலைமையிடம் சண்டிகரிலும்,  தெற்கு கட்டளையகத்தின் தலைமையிடம், புனேவிலும், கிழக்கு கட்டளையகத்தின் தலைமையிடம் கொல்கத்தாவிலும், வடக்கு கட்டளையகத்தின் தலைமையிடம் உதபூரிலும், மத்திய கட்டளைகம் லக்னோவிலும் உள்ளது.

### மண்டலங்கள் மற்றும் படைக்கு இளைஞர்களை சேர்த்தல்
பிரதேச பாதுகாப்பு படையின் 4 மண்டல அலுவலகங்கள் பிரிகேடியர் தலைமையில் இயங்கும். மண்டல தலைமையகத்தில் இப்படைகளுக்கு ஆட்சேர்ப்பு நடைபெறும். மேலும் பிரதேசப் பாதுகாப்புப் படைகளில் இணைந்த  தன்னார்வலர்களுக்கு இராணுவப் பயிற்சி வழங்குகிறது.

* மண்டலம்  I - அரியானா, இமாச்சலப் பிரதேசம், ஜம்மு காஷ்மீர், லடாக் மற்றும் பஞ்சாப் மற்றும் சண்டிகர்
* மண்டலம் II - பிகார், மத்தியப் பிரதேசம், ஒடிசா, உத்தரப் பிரதேசம், ஜார்கண்ட்,  சத்தீஸ்கர் மற்றும் உத்தரகாண்ட்
*மண்டலம்  III – வடகிழக்கு மாநிலங்கள்,  மேற்கு வங்காளம் மற்றும் அந்தமான் நிக்கோபார் தீவுகள்
* மண்டலம் IV – ஆந்திரம், தெலங்காணா, குஜராத், கேரளா, தமிழ்நாடு, இராஜஸ்தான், மகாராஷ்டிரா, கர்நாடகா, புதுச்சேரி, கோவா, இலட்சத்தீவுகள், தாத்ரா மற்றும் நகர் ஹவேலி மற்றும் தாமன் டையூ
## மேற்கோள்கள்

## வெளி இணைப்புகள்
* 
* Territorial Army (TA) at GlobalSecurity.org
* Evolution of Territorial Army article at Sainik Samachar

பகுப்பு:இந்தியத் தரைப்படை
மெட்டா-சைமீன்

**மெட்டா-சைமீன்** (*m-Cymene*) என்பது C10H14 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். அரோமாட்டிக் ஐதரோகார்பன் என வகைப்படுத்தப்படும் இச்சேர்மத்தின் கட்டமைப்பில் ஒரு பென்சீன் வளையமும் அதன் மெட்டா நிலையில் ஒரு மெத்தில் குழுவும் ஓர் ஐசோபுரோப்பைல் குழுவும் இணைக்கப்பட்டுள்ளன. எளிதில் தீப்பற்றி எரியக்கூடிய  நிறமற்ற ஒரு திரவமாக காணப்படுகிறது. தண்ணீரில் கிட்டத்தட்ட கரையாது, ஆனால் கரிம கரைப்பான்களில் கரையும். 1-மெத்தில்-3-(புரோப்பேன்-2-யில்)பென்சீன் என்ற பெயராலும் இச்சேர்மம் அறியப்படுகிறது.

## மாற்றியங்கள்
மெட்டா-சைமீனைத் தவிர, ஆர்த்தோ-சைமீன், பாரா-சைமீன் எனப்படும் இரண்டு வடிவியல் மாற்றியங்களும் காணப்படுகின்றன. ஆர்த்தோ-சைமீனில் ஆல்க்கைல் குழுக்கள் பென்சீன் வளையத்தின் ஆர்த்தோ நிலையிலும், பாரா-சைமீனில் ஆல்க்கைல் குழுக்கள் பென்சீன் வளையத்தின் பாரா- நிலையிலும் பதிலீடு செய்யப்படுகின்றன. பாரா- சைமீன்  மிகவும் பொதுவான மற்றும் ஒரே இயற்கை மாற்றியம் ஆகும். மூன்று மாற்றியங்களும் சேர்ந்து சைமீன்களின் குழுவை உருவாக்குகின்றன.

## தயாரிப்பு
தொலுயீனுடன் புரோப்பைலீனைச் சேர்த்து ஆல்க்கைலேற்ற வினைக்கு உட்படுத்தினால் மெட்டா-சைமீன் உருவாகிறது.

## மேற்கோள்கள்

பகுப்பு:ஆல்கைல்பென்சீன்கள்
பகுப்பு:C4-பென்சீன்கள்
பகுப்பு:நீரகக்கரிமங்கள்
சுப்பிரமணியம் சிவா

**சுப்பிரமணியம் சிவா** (*Subramaniam Siva*) என்பவர் தமிழ் திரையுலகில் பணிபுரியும் ஒரு இந்திய திரைப்பட இயக்குநரும்,  நடிகரும் ஆவார்.

## துவக்ககால வாழ்க்கை
சுப்பிரமணியம் சிவா தமிழ்நாட்டில் பிறந்தவர். இவர் முதலில் வி. இசட். துரையிடம் உதவியாளராக இருந்தார். பின்னர் இயக்குநரானார்.

## தொழில்

### இயக்கம்
2003 இல் தனுஷ்,  சாயா சிங் நடித்த காதல் நகைச்சுவைத் திரைப்படமான *[[திருடா திருடி]]* மூலம் சுப்பிரமணியம் சிவா இயக்குநராக அறிமுகமானார்.  இப்படத்தின் வெற்றியைத் தொர்ந்து,  அப்படத்தை தெலுங்கில்  *தொங்க தொங்கடி* (2004) என்ற பெயரில் புதிய நடிகர்களைக் கொண்டு மறுஆக்கம் செய்தார். அதைத் தொடர்ந்து இவர்  ஜீவாவைக் கொண்டு  *[[பொறி (திரைப்படம்)|பொறி]]* (2007) என்ற படத்தை உருவாக்கினார்.  பின்னர் அமீர் இயக்கிய *யோகி* (2009) படத்தில் நடிகராக அறிமுகமானார். அதன் தயாரிப்புப் பணி முடிக்க  இரண்டு ஆண்டுகள் ஆனது.

இவர் இயக்கிய ஐந்தாவது படமாக  *[[சீடன் (2011 திரைப்படம்)|சீடன்]]* (2011) உருவானது. அது 2002 மலையாள படமான *நந்தனம்*, என்ற படத்தின் மறுஆக்கமாகும். அதில் உன்னி முகுந்தன், அனன்யா முன்னணி பாத்திரங்களில் நடிக்க, தனுஷ் விருந்தினர் தோற்றதில் தோன்றினார்.  *[[வேலையில்லா பட்டதாரி (திரைப்படம்)|வேலையில்லா பட்டதாரி]]* (2014) படத்தின் தயாரிப்புக்குப் பிந்தைய பணிகளில் உதவினார் மேலும்  *[[அம்மா கணக்கு (திரைப்படம்)|அம்மா கணக்கு]]* (2016) படத்திற்கு உரையாடல்களை எழுதினார்.

இவர் 2021 ஆம் ஆண்டு படம் சமுத்திரக்கனி, ஆத்மியா ராஜன், யோகி பாபு ஆகியோர் நடித்த  *[[வெள்ளை யானை]]* மூலம் மீண்டும் இயக்குநராக வந்தார். இப்படம் சன் தொலைக்காட்சியில் நேரடியாக வெளியானது.

### நடிப்பு
சுப்ரமணியம் சிவா 2018 ஆண்டு வெளியான  *[[வட சென்னை (திரைப்படம்)|வட சென்னை]]* மூலம் நடிப்பு வாழ்க்கையைத் தொடங்கினார். பின்னர் 2019 ஆண்டு  *[[அசுரன்]]* படத்தில் நடித்தார். இந்த இரண்டு படங்களையும்  வெற்றிமாறன் இயக்கியவர்.  தனுஷ் முன்னணி பாத்திரத்தில் நடித்தார். 2021 ஆம் ஆண்டில், இவர் குற்றவியல் படமான  *[[ரைட்டர் (திரைப்படம்)|ரைட்டர்]]*படத்தில் துணை வேடத்தில் நடித்தார்.

## திரைப்படவியல்

; இயக்குநராக

; நடிகராக

## மேற்கோள்கள்

பகுப்பு:தெலுங்குத் திரைப்பட இயக்குநர்கள்
பகுப்பு:தமிழ்நாட்டுத் திரைப்பட இயக்குநர்கள்
பகுப்பு:வாழும் மக்கள்
பகுப்பு:தமிழ்த் திரைப்பட நடிகர்கள்
சிங்காரத்தோப்பு

**சிங்காரத்தோப்பு** என்பது இந்தியாவில் தமிழ்நாடு மாநிலத்தின் திருச்சிராப்பள்ளி மாவட்டத்திலுள்ள ஒரு புறநகர்ப் பகுதியாகும்.
## அமைவிடம்
கடல் மட்டத்திலிருந்து சுமார் 98.7 மீட்டர் உயரத்தில்  என்ற புவியியல் ஆள்கூறுகள் கொண்டு திருச்சிராப்பள்ளியில் இவ்வூர் அமைந்துள்ளது.
## முக்கியத்துவம்
மலைக் கோட்டை,  தாயுமானவர் கோயில், உச்சிப்பிள்ளையார் கோயில் ஆகியவை இப்பகுதியிலுள்ள முக்கியத்துவம் வாய்ந்தவை ஆகும். சென்னை நகருக்கு தியாகராய நகர் முக்கியத்துவம் வாய்ந்தது போல, திருச்சிக்கு சிங்காரத்தோப்பு வணிக முக்கியத்துவம் வாய்ந்தது. மிகச் சிறிய பொருட்கள் முதல் வீட்டு உபயோகப் பொருட்கள் வரை அனைத்தும் இங்கு மலிவான விலையில் கிடைக்கும்.

தமிழ்நாட்டின் அரசு கைத்தொழில் வளர்ச்சி நிறுவனமான 'பூம்புகார்' விற்பனை நிலையத்தின் கிளை ஒன்று சிங்காரத்தோப்பு பகுதியில் அமையப் பெற்றுள்ளது. இங்கு ஆண்டுதோறும் கலைநயம் மிக்க கொலு பொம்மைகள் கண்காட்சி மற்றும் விற்பனை நடைபெறுகிறது.
## பன்னடுக்கு வாகன நிறுத்துமிடம்
நெரிசல் மிகுந்த வணிகப் பகுதியான சிங்காரத்தோப்பு பகுதியில் 4,000 ச.மீ. பரப்பளவில் ரூ.19.70 கோடி செலவில் நான்கு அடுக்குகள் கொண்ட பன்னடுக்கு வாகன நிறுத்துமிடம் ஒன்று நிறுவப்பட்டுள்ளது. 536 இருசக்கர வாகனங்கள் மற்றும் 138 நான்கு சக்கர வாகனங்கள் நிறுத்தும் அளவில் இது வடிவமைக்கப்பட்டுள்ளது.
## தேர்தல் தொகுதிகள்
சிங்காரத்தோப்பு பகுதியானது, திருச்சிராப்பள்ளி கிழக்கு சட்டமன்றத் தொகுதிக்கும், திருச்சிராப்பள்ளி மக்களவைத் தொகுதிக்கும் உட்பட்டதாகும்.
## மேற்கோள்கள்

பகுப்பு:திருச்சிராப்பள்ளி மாவட்டத்திலுள்ள ஊர்களும் நகரங்களும்
பகுப்பு:திருச்சிராப்பள்ளி நகரம்
தெமங்கோர் ஏரி

{
  "type": "Feature",
  "geometry": { "type": "Point", "coordinates": [101.333191, 5.543995] },
  "properties": {
    "title": "Malaysian Lake",
    "marker-color": "7B68EE",
    "marker-size": "medium",
    "marker-symbol": "wetland"
  }
}
**தெமங்கோர் ஏரி** (மலாய்: *Tasik Temenggor*; ஆங்கிலம்: *Temenggor Lake*); என்பது மலேசியா, பேராக் மாநிலத்தில், உலு பேராக் மாவட்டத்தில் *(Hulu Perak District)* அமைந்துள்ள ஓர் ஏரியாகும். 

தீபகற்ப மலேசியா, திராங்கானு, உலு திராங்கானு மாவட்டத்தில் உள்ள கென்யிர் ஏரிக்கு அடுத்த நிலையில் இது இரண்டாவது பெரிய ஏரியாகும். இந்தச் செயற்கை ஏரி 1,533 மீ உயரமுள்ள உலு தித்தி பாசா மலைக்குத் *(Ulu Titi Basah)* தெற்கே அமைந்துள்ளது.

## அமைவு

மின்சாரத்தை உற்பத்தி செய்வதற்காக தெமங்கோர் அணை *(Temenggor Dam)* கட்டப்பட்டதன் மூலம் இந்த ஏரி உருவாக்கப்பட்டது. இந்த ஏரி உலு பேராக் மாவட்டத்தின் தலைநகரான கிரிக் நகரில் இருந்து ஏறக்குறைய 45 கி.மீ தொலைவில் அமைந்துள்ளது. 

செயற்கையாக உருவாக்கப்பட்ட பன்டிங் தீவு; மற்றும் தெமங்கோர் ஏரிப் பாலம் *(Lake Temenggor Bridge)* ஆகியவை இந்த ஏரியில்தான் உள்ளன. கிழக்கு கடற்கரை விரைவுச்சாலை *(East–West Highway) (Malaysia)* இந்த ஏரிக்கு அப்பால் கடந்து செல்கிறது.

## பொழுதுபோக்கு செயல்பாடு

பேராக் மாநிலத்தின் மீன்வளத் துறை, தெமங்கோர் ஏரி மேலாண்மைத் திட்டத்தைச் *(Temenggor Lake Management Plan)* செயல்படுத்தும் பணியில் ஈடுபட்டுள்ளது. தெமங்கோர் ஏரிப் பகுதி மூன்று மண்டலங்களாகப் பிரிக்கப்பட்டு உள்ளது. 

பாதுகாப்பு மண்டலம், பொழுதுபோக்கு மீன்பிடி மண்டலம் மற்றும் வணிக மண்டலம் என பிரிக்கப்பட்டுள்ளது. அவற்றில் தெமங்கோர் ஏரிப் பாதுகாப்பு மண்டலம் என்பது தெமங்கோர் ஏரியின் வடக்குப் பகுதியில் உள்ள கெஜார் ஆறு, சுங்கை தியாங் ஆறு; மற்றும் காடோங்  ஆறு ஆகிய மூன்று ஆறுகளையும் உள்ளடக்கியது.

## நன்னீர் மீன்பிடி வளாகம்

நன்னீர் மீன் இனப்பெருக்கம் செய்யும் ஒரு சிறப்பிடமாக தெமெங்கோர் ஏரி உருவாக்கப்பட்டது. நச்சுக் கழிவுகள், மீன்கள் கடத்தல்,  இரசாயனங்களைப் பயன்படுத்துதல், மீன்களைப் பிடிக்க வெடிகுண்டுகளைப் பயன்படுத்துதல், மின்சாரத்தைப் பயன்படுத்துதல்; போன்றவற்றால் ஆற்று மீன்கள் அழிந்து வருகின்றன.

1997-ஆம் ஆண்டு முதல், பேராக் மாநிலத்தின் மீன்வளத் துறை, நன்னீர் மீன் குன்சுகளை வழங்கி வருகிறது.

கெலா மீன், தெமோலே மீன், பாங் மீன், கெலாவ் மீன், தெங்காஸ் மீன், லோமா மீன், தெங்கலான் மீன், செபராவ் மீன், லம்பம் மீன் போன்ற உயர்விலையுள்ள மீன்களை இங்கு காணலாம். மலேசியா-நார்வே கூட்டு நிறுவனமான திராபியா மலேசியா நிறுவனம் *(Malaysia-Norway Joint Venture)*, திலாப்பியா மீன் வளர்ப்பை வணிக அடிப்படையில் நடத்துகிறது.

## மேற்கோள்கள்

## மேலும் காண்க
* கென்யிர் ஏரி
* அரச பெலும் தேசியப் பூங்கா
* கிழக்கு கடற்கரை விரைவுச்சாலை
* தெமங்கோர் அணை
* மலேசிய ஏரிகளின் பட்டியல்

பகுப்பு:மலேசிய சுற்றுலாத் தலங்கள்
பகுப்பு:மலேசியாவின் ஏரிகள்
பகுப்பு: செயற்கை ஏரிகள்‎
பாலக்கரை

**பாலக்கரை** என்பது இந்தியாவில் தமிழ்நாடு மாநிலத்தின் திருச்சிராப்பள்ளி மாவட்டத்திலுள்ள ஒரு மாநகர்ப் பகுதியாகும்.

## அமைவிடம்
பாலக்கரை பகுதியானது, கடல் மட்டத்திலிருந்து சுமார் 98.53 மீட்டர் உயரத்தில், () என்ற புவியியல் ஆள்கூறுகள் கொண்டு, திருச்சிராப்பள்ளியில் அமைந்துள்ளது.

## போக்குவரத்து
### தொடருந்து நிலையம்
இவ்வூரிலுள்ள தொடருந்து நிலையம் 
பாலக்கரை தொடருந்து நிலையம் என்று அழைக்கப்படுகிறது.
## சமயம்
### இந்துக் கோயில்
பாலக்கரையில் வெளிகண்ட நாதர் என்ற சிவன் கோயில் ஒன்று உள்ளது. இக்கோயில், தமிழ்நாடு அரசின் இந்து சமய அறநிலையத் துறை கட்டுப்பாட்டில் இயங்குகிறது.
### கிறித்தவக் கோயில்
கிறித்தவக் கோயிலான உலக மீட்பர் பேராலயம் பாலக்கரை பகுதியில் அமையப் பெற்றுள்ளது.
## தேர்தல் தொகுதிகள்
பாலக்கரை பகுதியானது, திருச்சிராப்பள்ளி கிழக்கு சட்டமன்றத் தொகுதிக்கும், திருச்சிராப்பள்ளி மக்களவைத் தொகுதிக்கும் உட்பட்டதாகும்.
## மேற்கோள்கள்

பகுப்பு:திருச்சிராப்பள்ளி மாவட்டத்திலுள்ள ஊர்களும் நகரங்களும்
பகுப்பு:திருச்சிராப்பள்ளி நகரம்
தெக்கினீசியம்(III) புரோமைடு

**தெக்கினீசியம்(III) புரோமைடு**  (*Technetium(III) bromide*) என்பது TcBr3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். தெக்கினீசியமும் புரோமினும் சேர்ந்து இந்த இருமச் சேர்மம் உருவாகிறது.

## தயாரிப்பு
தெக்கினீசியம் உலோகத்துடன் தனிமநிலை புரோமினை 400 பாகை செல்சியசு வெப்பநிலையில் வினைபுரியச் செய்தால் தெக்கினீசியம்(III) புரோமைடு உருவாகிறது.

## இயற்பியல் பண்புகள்
Pmmn என்ற இடக்குழுவில்  (a = 11.0656(2) Å, b = 5.9717(1) Å, c = 6.3870(1) Å என்ற அணிக்கோவை அளவுருக்களுடன் செஞ்சாய்சதுரப் படிகக் கட்டமைப்பில் தெக்கினீசியம்(III) புரோமைடு படிகமாகிறது. 
RuBr3 மற்றும் MoBr3 போன்ற சேர்மங்களுடன் தெக்கினீசியம்(III) புரோமைடு ஒத்த வடிவியல் உருவத்தைக் கொண்டுள்ளது

தெக்கினீசியம்(III) புரோமைடு பல வாரங்களுக்கு காற்றில் நிலைப்புத்தன்மையுடன் இருக்கும்.  பொதுவாக கரிமக் கரைப்பான்களில் கரையாது.

## மேற்கோள்கள்

பகுப்பு:தெக்கினீசியச் சேர்மங்கள்
பகுப்பு:புரோமைடுகள்
பகுப்பு:உலோக ஆலைடுகள்
புனித மரியன்னை பேராலயம், திருச்சிராப்பள்ளி

**புனித மரியன்னை பேராலயம்** என்பது இந்தியாவின் தமிழ்நாடு மாநிலத்தில் திருச்சிராப்பள்ளி மாவட்டத்தின் மேலப்புதூர் புறநகர்ப் பகுதியில் அமையப் பெற்றுள்ள ஒரு கிறித்தவத் தேவாலயம் ஆகும்.
## அமைவிடம்
கடல் மட்டத்திலிருந்து சுமார் 99.51 மீட்டர் உயரத்தில், () என்ற புவியியல் ஆள்கூறுகள் கொண்டு, திருச்சிராப்பள்ளியின் மேலப்புதூர் பகுதியில் இத்திருத்தலம் அமைந்துள்ளது.

## மாதா சொரூபம்
இத்திருத்தலத்திலுள்ள மாதா சொரூபமானது ரோம் நகரிலிருந்து கொண்டு வரப்பட்டு அமைக்கப்பட்டதாகும்.
## திருவிழா
ஒவ்வோர் ஆண்டும் பங்கு பெருவிழா இங்கு நடைபெறும். அதில் நிறைவு நிகழ்வாக மரியன்னை தேர் பவனி நடைபெறுகிறது.

## பழமை
சுமார் 175 ஆண்டுகள் பழமை வாய்ந்தது இத்திருத்தலம். கி. பி. 1842 ஆம் ஆண்டு இப்பேராலயம் தோற்றுவிக்கப்பட்டது.

## மேற்கோள்கள்

## வெளியிணைப்புகள்

https://www.dinamani.com/christmas/2019/Dec/24/%E0%AE%B0%E0%AF%8B%E0%AE%AE%E0%AE%BF%E0%AE%B2%E0%AE%BF%E0%AE%B0%E0%AF%81%E0%AE%A8%E0%AF%8D%E0%AE%A4%E0%AF%81-%E0%AE%95%E0%AF%8A%E0%AE%A3%E0%AF%8D%E0%AE%9F%E0%AF%81-%E0%AE%B5%E0%AE%B0%E0%AE%AA%E0%AF%8D%E0%AE%AA%E0%AE%9F%E0%AF%8D%E0%AE%9F-%E0%AE%AE%E0%AE%BE%E0%AE%A4%E0%AE%BE-%E0%AE%9A%E0%AF%8A%E0%AE%B0%E0%AF%82%E0%AE%AA%E0%AE%AE%E0%AF%8D-3314531.html

பகுப்பு:திருச்சிராப்பள்ளி மாவட்டத்திலுள்ள கிறித்தவக் கோயில்கள்
உலக மீட்பர் பேராலயம்

**உலக மீட்பர் பேராலயம்** என்பது இந்தியாவின் தமிழ்நாடு மாநிலத்தில் திருச்சிராப்பள்ளி மாவட்டத்தின் பாலக்கரை பகுதியில் அமையப் பெற்றுள்ள ஒரு கிறித்தவத் தேவாலயம் ஆகும். 'சகாய மாதா திருத்தலப் பேராலயம்' என்றும் இது அழைக்கப்படுகிறது.

## அமைவிடம்
கடல் மட்டத்திலிருந்து சுமார் மீட்டர் உயரத்தில், () என்ற புவியியல் ஆள்கூறுகள் கொண்டு திருச்சிராப்பள்ளியில் இத்திருத்தலம் கட்டப்பட்டுள்ளது.
## வரலாறு
ஆங்கிலேயர் ஆட்சிக் காலத்தில் திருச்சிராப்பள்ளியானது திவான் கஞ்சமலை முதலியார் ஆளுகைக்கு உட்பட்டிருந்தது. அச்சமயம் திருச்சிராப்பள்ளியிலிருந்த அருட்தந்தை கோரிஸ், திவான் கஞ்சமலை முதலியாருக்கு நிறைய உதவிகளைச் செய்ததாகவும், அதற்குப் பிரதிபலனாக திவான், தற்போதைய இத்திருத்தலம் அமைந்திருக்கும் இடம் மற்றும் அதனைச் சுற்றியுள்ள இடங்களையும் தானமாக அருட்தந்தை கோரிஸூக்கு வழங்கியதாகவும் கூறப்படுகிறது. அதில் கட்டப்பட்டது தான் இப்பேராலயம். கி. பி. 1881 ஆம் ஆண்டு இப்பேராலயம் தோற்றுவிக்கப்பட்டது.
## மேற்கோள்கள்

பகுப்பு:திருச்சிராப்பள்ளி மாவட்டத்திலுள்ள கிறித்தவக் கோயில்கள்
சிறுவள்ளூர்

**சிறுவள்ளூர்** என்பது இந்தியாவில் தமிழ்நாடு மாநிலத்தின் சென்னை மாவட்டத்திலுள்ள ஒரு புறநகர்ப் பகுதியாகும்.

## அமைவிடம்
கடல் மட்டத்திலிருந்து சுமார் 34.4 மீட்டர் உயரத்தில்  என்ற புவியியல் ஆள்கூறுகள் கொண்டு சிறுவள்ளூர் பகுதி அமைந்துள்ளது.

## பிரிப்பு
கொளத்தூர் வருவாய் வட்டம் அமைவதற்கு முன்னர் அயனாவரம் வருவாய் வட்டத்தில் இருந்த எட்டு கிராமங்களில் சிறுவள்ளூர் கிராமமும் ஒன்று.

கொளத்தூர் பகுதியைத் தலைமையிடமாகக் கொண்டு புதிதாக உருவாக்கப்பட்டுள்ள கொளத்தூர் வட்டத்தில் உள்ள வருவாய் கிராமங்களில் சிறுவள்ளூர் கிராமமும் அடங்கும்.

## மேற்கோள்கள்

பகுப்பு:சென்னை மாவட்டத்திலுள்ள ஊர்களும் நகரங்களும்
தெமங்கோர் அணை

**தெமங்கோர் அணை** (மலாய்: *Empangan Temenggor*; ஆங்கிலம்: *Temenggor Dam*); என்பது மலேசியா, பேராக் மாநிலத்தில், உலு பேராக் மாவட்டத்தில் *(Hulu Perak District)* கிரிக் பகுதியில் அமைந்துள்ள ஓர் அணையாகும்.

இந்த அணை, ஈப்போவில் இருந்து வடகிழக்கே சுமார் 200 கி.மீ. தொலைவில் பேராக் ஆற்றில் அமைந்துள்ளது. அணையின் கட்டுமானத்தினால் தெமங்கோர் ஏரி ஈர்த்துக் கொள்ளப்பட்டது. ஏரியின் நடுவில் உள்ள தீவு பன்டிங் தீவு என்று அழைக்கப்படுகிறது.

## தெமங்கோர் ஏரி

மின்சாரத்தை உற்பத்தி செய்வதற்காக தெமங்கோர் அணை *(Temenggor Dam)* கட்டப்பட்டதன் மூலம் இந்த ஏரி உருவாக்கப்பட்டது. இந்த ஏரி உலு பேராக் மாவட்டத்தின் தலைநகரான கிரிக் நகரில் இருந்து ஏறக்குறைய 45 கி.மீ தொலைவில் அமைந்துள்ளது.

இந்த ஏரி உலு பேராக் மாவட்டத்தின் தலைநகரான கிரிக் நகரில் இருந்து ஏறக்குறைய 45 கி.மீ தொலைவில் அமைந்துள்ளது.

செயற்கையாக உருவாக்கப்பட்ட பன்டிங் தீவு; மற்றும் தெமங்கோர் ஏரிப் பாலம் *(Lake Temenggor Bridge)* ஆகியவை இந்த ஏரியில்தான் உள்ளன. கிழக்கு கடற்கரை விரைவுச்சாலை *(East–West Highway) (Malaysia)* இந்த ஏரிக்கு அப்பால் கடந்து செல்கிறது.

## மின் நிலையம்

இந்த அணையின் மூலமாக அங்கு ஒரு புனல் மின் நிலையம் உருவாக்கப்பட்டு உள்ளது. 87 மெகாவாட் திறன் கொண்ட 4 இத்தாச்சி விசையாழிகள் *(Hitachi Turbines)* மூலமாக மின் உற்பத்தி செய்யப்படுகிறது. சராசரியாக ஓர் ஆண்டிற்கு 900 மில்லியன் யூனிட் மின்னாற்றல் உற்பத்தியாகிறது. இந்த நிலையம் தெனாகா நேசனல் *(Tenaga Nasional)* மூலமாக இயக்கப்படுகிறது.

## மேலோட்டம்
சனவரி 1974-இல் கட்டுமானம் தொடங்கப்பட்டு 1978-ஆம் ஆண்டின் மத்தியில் நிறைவடைந்தது. முதல் மின் பகிர்மானம் அக்டோபர் 1, 1977-இல் தொடங்கப்பட்டது.

## தொழில்நுட்பக் குறிப்புகள்
அணையின் கூறுகள் பின்வருமாறு:

* முதன்மை அணை
** அடித்தளத்திற்கு மேல் அதிகபட்ச உயரம் , மற்றும் முகடு நீளம் , நிரப்புதலின் அளவு 70.9 மில்லியன் கன மீட்டர்.
** முகடு உயரம் கடல் மட்டத்திலிருந்து 
** நீர்த்தேக்கப் பகுதி ; மொத்த சேமிப்பு 6,050 மில்லியன் கன மீட்டர்.
* மின்னாற்றல் உட்கொள்ளும் அமைப்பு - 4 குடாக்கள்.
* நீர்க்கசிவு - கட்டுப்பாடற்றக் கசிவு
** நீர்த்தேக்கத்தின் வெள்ள மட்டத்தில் அதிகபட்ச வெளியேற்றத் திறன் 2830m3/s ஆகும். இந்த உயரத்தில் அணையில் 890 மில்லியன் கன மீட்டர் வெள்ள நீர் அல்லது 3 மாத வருட சராசரி மழைக்கு சமமான நீர் உள்ளது. இந்த நீர் ஒரு மாதத்திற்கு குறையாமல் படிப்படியாக கீழ்நிலங்களுக்கு வெளியேற்றப்படும்.
* சுரங்கக் குடைவு - 4 சுரங்கக் குடைவுகள்.
** 850&nbsp;அடி நீளம்
** சராசரி விட்டம் 5.5மீ; எஃகு விட்டங்கள்
* மின் நிலையம்
** மேற்பரப்பு மின் நிலையம்
** 87 மெகாவாட் திறன் கொண்ட 4 விசையாழிகள்
** ஓர் ஆண்டிற்கானஆற்றல் உற்பத்தி 870GWh

தெமெங்கோர் அணை தற்போது மலேசியாவின் மூன்றாவது பெரிய அணையாகும். இந்த அணை 1979-இல் கட்டி முடிக்கப்பட்டவுடன் மிகப்பெரிய அணையாகவும்; மிகப்பெரிய நீர்மின் உற்பத்தி நிலையமாகவும் இருந்தது. அந்தச் சாதனையை 1985-இல் கென்யிர் அணை முறியடித்தது.

இந்த அணை பேராக் ஆற்றில் வெள்ளம் ஏற்படுவதைத் தடுக்கிறது. அத்துடன் தாய்லாந்தில் உள்ள பெத்தோங் பகுதியில் இருந்து மலாயா பொதுவுடைமை கட்சியின் ஆதரவாளர்கள் மலேசியாவிற்குள் ஊடுருவதையும் தடுத்தது. அந்த வகையில் அதன் பங்கிற்காக மலேசிய வரலாற்றில் ஒரு சிறப்பு இடத்தைப் பிடித்துள்ளது.

## மேலும் காண்க
* தெனாகா நேசனல்
* பக்குன் அணை
* புக்கிட் மேரா ஏரி

## மேற்கோள்கள்

* Temengor Hydro-Electric Project, The resident engineer's completion report, Vol.1, Report 5067-01-80, June 1980

## வெளி இணைப்புகள்

பகுப்பு:மலேசிய அணைகள்
சிர்க்கோனியம் இருபுரோமைடு

**சிர்க்கோனியம் இருபுரோமைடு** (*Zirconium dibromide*) என்பது ZrBr2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். சிர்க்கோனியம் டைபுரோமைடு என்ற பெயராலும் இச்சேர்மம்  அழைக்கப்படுகிறது.

## தயாரிப்பு
சிர்க்கோனியமும் புரோமினும் சேர்ந்து வினைபுரிவதால் சிர்க்கோனியம் இருபுரோமைடு உருவாகிறது.:

::Zr + Br2 -> ZrBr2

550 °செல்சியசு வெப்பநிலையில் ZrBr சேர்மத்தை விகிதச் சிதைவுக்கு உட்படுத்துவதன் மூலமும் சிர்க்கோனியம் இருபுரோமைடைப் பெறலாம்.

## மேற்கோள்கள்

பகுப்பு:புரோமைடுகள்
பகுப்பு:உலோக ஆலைடுகள்
பகுப்பு:சிர்க்கோனியம்(II) சேர்மங்கள்
பகுப்பு:கனிம வேதியியல் சேர்மங்கள்
வில்லியநல்லூர்

**வில்லியநல்லூர்** (*Villiyanallur*) என்பது இந்திய ஒன்றியம்,  தமிழ்நாட்டின், மயிலாடுதுறை மாவட்டத்தின், குத்தாலம் வட்டத்தில் அமைந்துள்ள ஒரு சிற்றூராகும்.

## அமைவிடம்
இந்த ஊரானது மாவட்ட தலைநகரான மயிலாடுதுறைலிருந்து 10 கிலோமீட்டர் தொலைவிலும், குத்தாலத்தில் இருந்து 8 கிலோமீட்டர் தொலைவிலும்,  மாநிலத் தலைநகரான சென்னையில் இருந்து 269 கிலோமீட்டர் தொலைவிலும் உள்ளது. இந்த ஊர்  காவிரி ஆற்றுக்கு வடக்கிலும், கொள்ளிடம் ஆற்றுக்கு தெற்கிலும் அமைந்துள்ளது.

## மக்கள் வகைபாடு
இந்தக் கிராமத்தில் 937 வீடுகள் உள்ளன. 2011 மக்கள் தொகை கணக்கெடுப்பின்படி கிராமத்தின் மொத்த மக்கள் தொகையானது 3752 ஆகும். இதில் பெண்களின் எண்ணிக்கை 1866 (49.7 %) என்றும், ஆண்களின் எண்ணிக்கை 1886 என்றும் உள்ளது. எழுத்தறிவு பெற்றவர்கள் விகிதம் 67.1 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.

## கோயில்கள்
* காளீசுவரர் கோயில்
* நீலமேகப் பெருமாள் கோயில்
## மேற்கோள்

பகுப்பு:மயிலாடுதுறை மாவட்டத்திலுள்ள கிராமங்கள்
சிர்க்கோனியம்(II) அயோடைடு

**சிர்க்கோனியம்(II) அயோடைடு** (*Zirconium(II) iodide*) என்பது ZrI2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். சிர்க்கோனியம் ஈரயோடைடு என்ற பெயராலும் இச்சேர்மம்  அழைக்கப்படுகிறது.

## தயாரிப்பு
360 பாகை முதல் 390 பாகை செல்சியசு வெப்பநிலையில் சிர்க்கோனியம்(III) அயோடைடு விகிதச் சிதைவு அடைந்து சிர்க்கோனியம் ஈரயோடைடு உருவாகிறது. உயர் வெப்பநிலையில் சிர்க்கோனியம்(II) அயோடைடு விகிதச் சிதைவுக்கு உட்பட்டு சிர்க்கோனியம் டெட்ரா அயோடைடாகவும் சிர்க்கோனியமாகவும் மாறுகிறது.

## மேற்கோள்கள்

பகுப்பு:சிர்க்கோனியம்(II) சேர்மங்கள்
பகுப்பு:அயோடைடுகள்
பகுப்பு:உலோக ஆலைடுகள்
பகுப்பு:கனிம வேதியியல் சேர்மங்கள்
சிர்க்கோனியம் இருகுளோரைடு

**சிர்க்கோனியம் இருகுளோரைடு** (*Zirconium dibromide*) என்பது ZrCl2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். சிர்க்கோனியம் டைகுளோரைடு என்ற பெயராலும் இச்சேர்மம்  அழைக்கப்படுகிறது.

## தயாரிப்பு
சிர்க்கோனியத்தை சிர்கோனியம்(IV) குளோரைடு ஆவியுடன் சேர்த்து வினைபுரியச் செய்தால் சிர்க்கோனியம் இருகுளோரைடு உருவாகிறது.:

::Zr + ZrCl4 -> 2ZrCl2 

## இயற்பியல் பண்புகள்
சிர்க்கோனியம் இருகுளோரைடு கருப்புநிறப் படிகங்களாக உருவாகிறது.

## மேற்கோள்கள்

பகுப்பு:சிர்க்கோனியம்(II) சேர்மங்கள்
பகுப்பு:குளோரைடுகள்
பகுப்பு:உலோக ஆலைடுகள்
பகுப்பு:கனிம வேதியியல் சேர்மங்கள்
தெக்கினீசியம் இருசல்பைடு

**தெக்கினீசியம் இருசல்பைடு** (*Technetium disulphide*) என்பது TcS2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். தெக்கினீசியம்(IV) டைசல்பைடு என்ற பெயராலும் இச்சேர்மம்  அழைக்கப்படுகிறது.

## தயாரிப்பு
உயர் ஆக்சைடுகளிலிருந்து தெக்கினீசியம் இருசல்பைடு தயாரிக்கப்படுகிறது.:
 
::2Tc2O7 + 15S → 4TcS2 + 7SO2

450 பாகை செல்சியசு வெப்பநிலையில் தெக்கினீசியமும் கந்தகமும் வினைபுரிவதாலும் தெக்கினீசியம் இருசல்பைடு உருவாகும். Tc2(O2CCH3)5 சேர்மத்துடன்  ஐதரசன் சல்பைடு வாயு 450 பாகை செல்சியசு வெப்பநிலையில் வினைபுரிந்தாலும் தெக்கினீசியம் இருசல்பைடு உருவாகிறது. இதேபோல K2TcCl6 சேர்மத்துடன் கந்தக அமிலத்தில் உள்ள ஐதரசன் சல்பைடு வாயு வினைபுரிந்தாலும் இச்சேர்மம் உருவாகிறது.

## இயற்பியல் பண்புகள்
இரேனியம் இருசல்பைடு சேர்மத்தின் வடிவத்தை ஒத்த வடிவத்தையும் MoS2 வகை கட்டமைப்பையும்  தெக்கினீசியம் டைசல்பைடும் கொண்டுள்ளது. 

ஐதரசன் வாயுச் சூழ்நிலையில் 1000 பாகை செல்சியசு வெப்பநிலைக்கு சூடுபடுத்தினால் தெக்கினீசியம் டைசல்பைடு தெக்கினீசியமாகக் குறைக்கப்படுகிறது. 

## மேற்கோள்கள்

பகுப்பு:தெக்கினீசியச் சேர்மங்கள்
பகுப்பு:சல்பைடுகள்
ஆதம் கோசாக்கு

**ஆதம் கோசாக்கு** (*Ádám Kozák*) அங்கேரி நாட்டைச் சேர்ந்த ஒரு சதுரங்க கிராண்டுமாசுட்டர் ஆவார். 2002 ஆம் ஆண்டு சூன் மாதம் 15 ஆம் தேதியன்று இவர் பிறந்தார். 2024 ஆம் ஆண்டு நடைபெற்ற சதுரங்க ஒலிம்பியாடு போட்டியில்  அங்கேரி நாட்டின் சார்பாக இவரும் போட்டியிட்டார்.

## சதுரங்க வாழ்க்கை
எசுத்தோனியா நாட்டின் மிகப்பெரிய நகரமான தாலின் நகரத்தில் 2019 ஆம் ஆண்டு நடைபெற்ற சதுரங்கப் போட்டியில்  ஐரோப்பிய 18 வயதுக்கு உட்பட்டோருக்கான விரைவு சதுரங்கப் போட்டியில் இவர் வெற்றி பெற்றார். இதே போட்டியில் 18 வயதுக்கு உட்பட்டோருக்கான மின்னல் வேகப் போட்டியிலும் இவர் வெற்றி பெற்றார். 2020 ஆம் ஆண்டில் இவருக்கு கிராண்டுமாசுட்டர் பட்டம் அளிக்கப்பட்டது. இளம் வயதில் கிராண்டுமாசுட்டர் பெற்ற அங்கேரியர் என்ற சிறப்பும் இவருக்கு கிடைத்தது.

2021 ஆம் ஆண்டிற்கான சதுரங்க உலகக் கோப்பைக்கு தகுதி பெற்ற ஐரோப்பிய கலப்பு தகுதி சதுரங்கப் போட்டியில் இருந்து தேர்ந்தெடுக்கப்பட்ட 36 ஐரோப்பிய வீரர்களில் இவரும் ஒருவர்.

## மேற்கோள்கள்

## வெளி இணைப்புகள்
*
*
*Ádám Kozák chess games at 365Chess.com

பகுப்பு:2002 பிறப்புகள்
பகுப்பு:வாழும் மக்கள்
பகுப்பு:சதுரங்கப் பேராதன்கள்
பகுப்பு:அங்கேரிய சதுரங்க வீரர்கள்
செடேக் மொழி

**செடேக் மொழி** (ஆங்கிலம்: *Jedek Language*; மலாய்: *Bahasa Jedek*) என்பது ஆசுத்ரோ-ஆசிய மொழிக் குடும்பத்தின், அசிலியான் மொழிகள்; ஜெகாய மொழிகள் எனும் 2 துணைக் குடும்பங்களைச் சார்ந்த ஒரு மொழியாகும்.

கிளாந்தான் மாநிலத்தின் ஜெலி மாவட்டத்தில், ஜெலி நகரின் தெற்கே உள்ள சுங்கை ருவால் பகுதியில் ஏறக்குறைய 280 பேர் செடேக் மொழி பேசுகிறார்கள்.

## பொது
செடெக் மொழி பேசுபவர்கள் தங்களை மென்டிரிக் மக்கள் *(Menriq People)* அல்லது பாத்தேக் மக்கள் *(Batek People)* என்று வெளியாட்களிடம் சொல்கிறார்கள். ஆனால் மென்டிரிக் மக்கள், பாத்தேக் மக்கள் பேசும் மொழிகளுடன், செடெக் மொழி மிக நெருங்கிய தொடர்புடையதாக இருந்தாலும், அந்த மொழிகளில் இருந்து வேறுபட்டது.

1970-களில், ஜெகாய் மொழி மற்றும் செடெக் மொழி பேசும் செமாங் மக்களின் மீள்குடியேற்றத்திற்கு மலேசிய அரசாங்கம் நிதியுதவி அளித்து வருகிறது. அத்துடன் செமாங் மக்களுக்கு, கிளாந்தான் மாநிலத்தின் ஜெலி மாவட்டத்தில், நான்கு குடியிருப்புப் பகுதிகளை உருவாக்கித் தந்துள்ளது. இருப்பினும், செடெக் மொழியை, மலேசிய அரசாங்கம் இதுவரையிலும் அங்கீகரிக்கவில்லை.

## மேலும் காண்க
* ஜெகாய் மொழி
* செக் ஓங் மொழி
* லானோ மொழி
* செம்னாம் மொழி
* கிந்தாக் மொழி

## மேற்கோள்கள்

* 

## மேலும் படிக்க

* Kruspe, N., N. Burenhult & E. Wnuk. (2014). "Northern Aslian". In: P. Sidwell & M. Jenny (eds.). *The Handbook of Austroasiatic languages*. Brill Publishers. pp. 419-474.

## வெளி இணைப்புகள்
* http://projekt.ht.lu.se/rwaai RWAAI (Repository and Workspace for Austroasiatic Intangible Heritage)
*  Jedek in RWAAI Digital Archive

பகுப்பு:ஆசுத்ரோ-ஆசிய மொழிகள்
பகுப்பு: அசிலியான் மொழிகள்
பகுப்பு: மலேசிய மொழிகள்
இராபர்ட்சுகஞ்ச் மக்களவைத் தொகுதி

**இராபர்ட்சுகஞ்ச் மக்களவைத் தொகுதி** (*Robertsganj Lok Sabha constituency*) என்பது இந்தியாவின் உத்தரப் பிரதேசத்தில் உள்ள ஒரு மக்களவைத் தொகுதி.

## சட்டமன்றத் தொகுதிகள்

## நாடாளுமன்ற உறுப்பினர்கள்

^ இடைத்தேர்தல்

## தேர்தல் முடிவுகள்

### 2024

## மேலும் காண்க

* மக்களவை தொகுதிகளின் பட்டியல்

## மேற்கோள்கள்

## வெளி இணைப்புகள்

* ராபர்ட்ஸ்கஞ்ச் லோக்சபா தொகுதி தேர்தல் 2019 முடிவுகள்

பகுப்பு:உத்தரப் பிரதேச மக்களவைத் தொகுதிகள்
அமைதிச் சிலை, இஸ்தான்புல்

**அமைதிச் சிலை** (*Statue of Peace, Istanbul*) என்பது லெர்சன் பெங்கிசுவின் பளிங்கு சிற்பமாகும். இது 1976 ஆம் ஆண்டு முதல் இஸ்தான்புல்லின்  கெசி பூங்காவின் தக்சிம் சதுக்கத்தில் காட்சிப்படுத்தபட்டுள்ளது. இது 1974 ஆம் ஆண்டு உருவாக்கபட்டது. இச்சிலை ஒரு தாய் மற்றும் அவரது இரண்டு குழந்தைகளைக் குறிக்கும் மூன்று வடிவங்களிலிருந்து உருவாக்கப்பட்டது.

## மேற்கோள்கள்

பகுப்பு:துருக்கி
2,6-இருபுரோமோகுயினோன்குளோரிமைடு

**2,6-இருபுரோமோகுயினோன்குளோரிமைடு**  (*2,6-Dibromoquinonechlorimide*) என்பது C6H2Br2ClNO என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். பினாலிக்  இரசாயனங்களைக் கண்டறிய உதவும் வேதியியல் பகுப்பாய்வு மற்றும் வண்ணப்படிவுப் பிரிகை  ஆகிய செயல்முறைகளில்  பயன்படுத்தப்படுகிறது. பினாலிக் பொருட்களின் முன்னிலையில் இது கருநீல நிறமாக மாறும். காளானால் உற்பத்தி செய்யப்படும் நச்சுப்பொருளான கரும்பூசண நச்சின் முன்னிலையில் இது பச்சை நிறமாக மாறும். 2,6-இருபுரோமோகுயினோன்குளோரோயிமைடை 120 °செல்சியசு வெப்பநிலைக்கு மேல் சூடாக்கினால் வெடிக்கும். 60 °செல்சியசு வெப்பநிலைக்கு மேல் மெதுவாகச் சிதையும். 

2,6-இருபுரோமோகுயினோன்குளோரிமைடு காரகாடித்தன்மைச் சுட்டெண் 9.4 அளவு கொண்ட ஒரு தாங்கல் கரைசலில் பயன்படுத்தப்படுகிறது. இது மிகவும் உணர்திறன் கொண்டது மற்றும் இதைப் பயன்படுத்தி ஒரு மில்லியனுக்கு 0.05 பகுதிகள் பீனால் என்ற அளவு வரை பீனால்களை கண்டறிய முடியும். இதற்கான பொறிமுறையானது பீனாலுடன் குளோரிமைடு குழுவின் (=NCl) வினையானது இண்டோபீனாலை உருவாக்குகிறது.  இரண்டு வளையங்கள் =N- இணைப்பு வழியாக இணைக்கப்படுகின்றன.
## மேற்கோள்கள்

பகுப்பு:குளோரிமைடுகள்
பகுப்பு:குயினோன்கள்
பகுப்பு:கரிம புரோமைடுகள்
மோகன்லால்கஞ்ச் மக்களவைத் தொகுதி

**மோகன்லால்கஞ்ச் மக்களவைத் தொகுதி** (*Mohanlalganj Lok Sabha constituency*) என்பது உத்தரப்பிரதேசத்தின் இலக்னோ மாவட்டத்தில் உள்ள ஒரு மக்களவைத் தொகுதியாகும். இது இலக்னோ நகரத்திலிருந்து 21 கிலோமீட்டர் (13 மைல்) தொலைவில் உள்ளது.

## சட்டமன்றத் தொகுதிகள்
தற்போது, மோகன்லால்கஞ்ச் மக்களவைத் தொகுதியில் ஐந்து சட்டமன்றத் தொகுதிகள் உள்ளன. இவை:

## நாடாளுமன்ற உறுப்பினர்கள்

## தேர்தல் முடிவுகள்

### 2024 பொதுத் தேர்தல்

## மேற்கோள்கள்

## மேலும் காண்க

* மக்களவை தொகுதிகளின் பட்டியல்
* சீதாபூர் மாவட்டம்


பகுப்பு:உத்தரப் பிரதேச மக்களவைத் தொகுதிகள்
சிர்க்கோனியம் இருபுளோரைடு

**சிர்க்கோனியம் இருபுளோரைடு** (*Zirconium difluoride*) என்பது ZrF2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். சிர்க்கோனியம் டைபுளோரைடு என்ற பெயராலும் இச்சேர்மம்  அழைக்கப்படுகிறது.

## தயாரிப்பு
350 பாகை செல்சியசு வெப்பநிலையில் சிர்கோனியம்(IV) புளோரைடின் மெல்லிய அடுக்குகள் மீது அணுநிலை ஐதரசனை செலுத்தி வினைபுரியச் செய்தால் சிர்க்கோனியம் இருபுளோரைடு உருவாகிறது.

## இயற்பியல் பண்புகள்
a = 0.409 நானோமீட்டர், b = 0.491 நானோமீட்டர், c = 0.656 நானோமீட்டர் என்ற அணிக்கோவை அளவுருக்களுடன் செஞ்சாய்சதுரப் படிக வடிவில்  சிர்க்கோனியம் இருபுளோரைடு கருப்பு நிறத்தில் படிகமாகிறது.

இச்சேர்மம் எளிதில் தீப்பற்றி எரிந்து சிர்க்கோனியம் ஈராக்சைடு உருவாகிறது.

## வேதிப் பண்புகள்
800 பாகை செல்சியசு வெப்பநிலைக்குச் சூடுபடுத்தினால் சிர்க்கோனியம் இருபுளோரைடு விகிதச் சிதைவுக்கு உட்படுகிறது:
::2ZrF2 -> ZrF4 + Zr

## மேற்கோள்கள்

பகுப்பு:சிர்க்கோனியம்(II) சேர்மங்கள்
பகுப்பு:புளோரைடுகள்
பகுப்பு:உலோக ஆலைடுகள்
பகுப்பு:கனிம வேதியியல் சேர்மங்கள்
ஆக்சிபீனோனியம் புரோமைடு

**ஆக்சிபீனோனியம் புரோமைடு** (*Oxyphenonium bromide*) என்பது C21H34BrNO3 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இது மசுகாரினிக்கு எதிர்ப்பு மருந்தாகும். ஆக்சிபீனோனியம் புரோமைடு  இரைப்பை மற்றும் சிறுகுடல்  புண்களுக்கு சிகிச்சையளிக்கவும், உள்ளுறுப்பு பிடிப்புகளைப் போக்கவும் பயன்படுகிறது.

## மேற்கோள்கள்

பகுப்பு:புரோமைடுகள்
பகுப்பு:மூன்றாம் நிலை ஆல்ககால்கள்
பகுப்பு:நான்கிணைய அமோனியம் சேர்மங்கள்
பகுப்பு:கார்பாக்சிலேட்டு எசுத்தர்கள்
கென்சியூ மொழி

**கென்சியூ மொழி** (ஆங்கிலம்: *Kensiu Language*; மலாய்: *Bahasa Kensiu*) என்பது ஆசுத்ரோ-ஆசிய மொழிக் குடும்பத்தின், அசிலியான் மொழிகள்; ஜெகாய மொழிகள் எனும் 2 துணைக் குடும்பங்களைச் சார்ந்த ஒரு மொழியாகும்.

தீபகற்ப மலேசியாவின் பேராக், கெடா, பாலிங் மாவட்டம்; மற்றும் தாய்லாந்தின் யாலா மாவட்டம் ஆகிய பகுதிகளில் காணப்படும் நெகிரிட்டோ மக்கள் குழுவைச் சார்ந்த பழங்குடி மக்களில் 300 பேர் பேசும் மொழியாகும். தாய்லாந்தில் மானிக் மக்களின் முதன்மைமொழியாக அறியப்படுகிறது.

## பொது
தாய்லாந்தில் மானிக் மக்கள் மற்றும் மலேசியாவின் செமாங் மக்கள் தான் மலாய் தீபகற்பத்தில் நுழைந்த முதல் நவீன மனிதர்கள் என்று கூறப்படுகிறது. நெகிரிட்டோவிற்குப் பிறகு, புலம்பெயர்ந்தோரின் அடுத்த அலை மோன் கெமர் மொழிகளைப் பேசுபவர்கள் ஆகும். இவர்கள் பெரும்பாலும் தென்மேற்கு சீனாவிலிருந்து புலம்பெயர்ந்தவர்கள்.

ஆயிரக்கணக்கான ஆண்டுகளில், நெகிரிட்டோ மக்கள் அவர்களின் அசல் மொழிகளை இழந்து விட்டனர். இன்று அவர்களின் அண்டை நாடுகளின் மோன் கெமர் மொழிகளை ஏற்றுக்கொண்டுள்ளனர்.

## புவியியல் பரவல்

### தாய்லாந்து

ஆயிரக் கணக்கான ஆண்டுகளுக்கு முன்னர், தெற்கு தாய்லாந்து மற்றும் வடக்கு மலேசியாவில் உள்ள மலைக்காட்டுப் பகுதிகளில் மானிக் மக்கள் குடியேறினர். இதன் வழி அவர்கள் தீபகற்ப மலேசியாவின் அசல் குடிமக்களாகக் கருதப் படுகிறார்கள். தாய்லாந்தில், அவர்கள் பொதுவாக சக்காய், கோன் பா அல்லது என்கோக் பா வன மக்கள் என்று அழைக்கப் படுகிறார்கள்.

தெற்கு தாய்லாந்தில் உள்ள மானிக் மக்கள், நராத்திவாட் மாநிலம், யாலா மாநிலம் ஆகிய மாநிலங்களிலும்; பன்டாட் மலைத் தொடரைச் சார்ந்த திராங் மாநிலம், பாத்தாலுங் மாநிலம் ஆகிய மாநிலங்களின் வாழ்கின்றனர்.

### மலேசியா

மலேசியாவில், மானிக் மக்கள் வடக்கு கெடாவிற்கும் தாய்லாந்தின் எல்லைகளுக்கும் இடையில் அமைந்துள்ள பகுதிகளில் காணப்படுகின்றனர். இருப்பினும், அவர்கள் 1965-ஆம் ஆண்டு முதல் கெடாவின் பாலிங் அருகே உள்ள கிராமங்களில் குடியேறி வருகின்றனர். 

மானிக் மக்கள் தெற்கு கெடாவில் காணப்படுவதாகவும் செய்திகள் உள்ளன. 1969-ஆம் ஆண்டில், கெடாவில் மட்டும் 98 மானிக் மக்கள் வாழ்வதாகத் தெரிய வருகிறது. தற்போது தாய்லாந்தில் மொத்தம் 200 மானிக் மக்களும் மலேசியாவில் சுமார் 2500 பேரும் உள்ளனர். மானிக் மக்கள் பின்பற்றி வரும் நாடோடி வாழ்க்கை முறையின் காரணமாக அவர்களின் எண்ணிக்கையை மிகச் சரியாக கண்டறிய முடியவில்லை.

## மேலும் காண்க

* மோன் மொழி
* கெமர் மொழி
* நெகிரிட்டோ மக்கள்
* மானிக் மக்கள்
* கிந்தாக் மொழி

## மேற்கோள்கள்

## மேலும் படிக்க

* 
* 
* 

## வெளி இணைப்புகள்

**சொற்கள் மற்றும் சொல் பட்டியல்கள்**
* SEAlang Mon–Khmer Languages Project
* Health Glossary List (from the Rosetta Project)
* Kensiu Swadesh List
* http://projekt.ht.lu.se/rwaai RWAAI (Repository and Workspace for Austroasiatic Intangible Heritage)
*  Kensiu in RWAAI Digital Archive

பகுப்பு:ஆசுத்ரோ-ஆசிய மொழிகள்
பகுப்பு: அசிலியான் மொழிகள்
பகுப்பு: மலேசிய மொழிகள்
கைசர் தோட்டம்

**கைசர் தோட்டம்** (*Qaisar Bagh*) இந்தியாவின் அவத் மண்டலத்திலுள்ள லக்னோ நகரத்தில் அமைந்துள்ள ஓர் அரண்மனை வளாகமாகும். கைசர் பாக், கயிசர் பாக் என்ற பெயர்களாலும் இந்த அரண்மனை அறியப்படுகிறது. அவத் மண்டலத்தை 1847 ஆம் ஆண்டு முதல் 1856 ஆம் ஆண்டு வரை ஒன்பது ஆண்டுகள் ஆட்சிபுரிந்த கடைசி நவாபு வாசித்து அலி சா கைசர் தோட்டம் எனப்படும் இந்த அரண்மனை வளாகத்தை கட்டினார்.

1857 ஆம் ஆண்டு நடைபெற்ற இந்திய விடுதலைப் போராட்டத்தின் போது, ​​எழுச்சியில் முக்கியப் பங்கு வகித்த அவத் பகுதியின் பேகம் அசுரத்து மகாலின் கோட்டையாக இந்த அரண்மனை பயன்படுத்தப்பட்டது.

பிரச்சாரத்தில் ஈடுபட்டிருந்த ஐரிசு நாட்டுப் பத்திரிகையாளர் வில்லியம் ஓவார்டு ரசல், இந்திய விடுதலைப் போராட்டத்தின் போது 1858 ஆம் ஆண்டு குடிபோதையில் இருந்த பிரித்தானிய துருப்புக்களால் கைசர் தோட்டம் கொள்ளையடிக்கப்பட்டதைப் பற்றிய ஒரு உன்னதமான கட்டுரையை எழுதினார். விக்டோரியா மகாராணிக்கு அஞ்சலி செலுத்தும் வகையில், கைசர் பாக் தோட்டத்திலிருந்து  ஓர் உணவகம் இங்கிலாந்துக்கு அனுப்பப்பட்டது, தற்போது இது வின்ட்சர் கோட்டையில் உள்ள பிராக்மோர் தோட்டத்தில் உள்ளது.

அரண்மனையின் பெரும்பகுதி பிரித்தானிய சிப்பாய்களால் அழிக்கப்பட்டு இடிந்து கிடக்கும் போதிலும், தற்போது இது லக்னோவின் முக்கிய சுற்றுலாத் தலமாக உள்ளது. 

## மேற்கோள்கள்

## வெளி இணைப்புகள்

*Columbia University: Pictures of Qaisarbagh

பகுப்பு:அரண்மனைகள்
பகுப்பு:உத்தரப் பிரதேச அரண்மனைகள்
பகுப்பு:லக்னோ
மானிக் மக்கள்

**மானிக் மக்கள்** அல்லது **மானி மக்கள்**  (ஆங்கிலம்: *Maniq people; Mani people*; மலாய்: *Orang Maniq*; *Suku Maniq*) என்பவர்கள் தீபகற்ப மலேசியாவின் கெடா, பாலிங் மாவட்டம்; மற்றும் தாய்லாந்தின் தென் பகுதிகளில் காணப்படும் செமாங் மக்கள் குழுவைச் சார்ந்த பழங்குடி மக்கள் ஆவார்கள்.

இவர்கள் தாய்லாந்தில் சக்காய் (ஆங்கிலம்: *Sakai*; (தாய் மொழி: ซาไก) என்று பரவலாக அறியப்படுகின்றனர். சக்காய் எனும் சொல் 'காட்டுமிராண்டித்தனம்' என்று பொருள்படும்; மற்றும் அந்தச் சொல் ஒரு சர்ச்சைக்குரிய இழிவான சொல்லாகவும் அறியப்படுகிறது.

## பொது

மானிக் மக்கள் தாய்லாந்தில் உள்ள ஒரே நெகிரிட்டோ குழுவினர் ஆகும்; மற்றும் அவர்கள் பல்வேறு அசிலியன் மொழிகள் குடும்பத்தைச் சார்ந்த மொழிகளையும் பேசுகிறார்கள். குறிப்பாக கென்சியூ மொழியைப் பேசுகிறார்கள். மானிக் மக்களுக்கு நிலையான எழுத்து முறைகள் எதுவும் இல்லை.

தெற்கு தாய்லாந்தில் உள்ள மானிக் மக்கள், நராத்திவாட் மாநிலம், யாலா மாநிலம் ஆகிய மாநிலங்களிலும்; பன்டாட் மலைத் தொடரைச் சார்ந்த திராங் மாநிலம், பாத்தாலுங் மாநிலம் ஆகிய மாநிலங்களின் வாழ்கின்றனர்.

## சிறப்பியல்புகள்

மானிக் மக்கள் ஒரு வேட்டையாடும் இனத்தவர்; மற்றும் உணவுப் பொருள்களைத் தேடிச் சென்று சேகரிக்கும் வாழ்வியல் முறையைக் கொண்டவர்கள்; மூங்கிலால் தற்காலிகக் குடிசைகளைக் கட்டுகிறார்கள்;  பல வகையான விலங்குகளை வேட்டையாடுகிறார்கள். 

மற்றும் பல வகையான காய்கறிகள், பழங்களைச் சாப்பிடுகிறார்கள். மூங்கில் இலை போன்ற பொருட்களால் செய்யப்பட்ட எளிய ஆடைகளை அணிகிறார்கள். பல்வேறு வகையான மருத்துவ மூலிகைகளைப் பற்றி நன்கு அறிந்து உள்ளார்கள். மானிக் மக்கள் புதிய புதிய பகுதிகளுக்கு இடம் மாறும் பழக்கம் கொண்டவர்கள்.

### அடிமைத்தனம்

மலாய் ஆட்சியாளர்களில் சிலர்; மற்றும் தாய்லாந்தின் தெற்கு மாநிலங்களின் ஆட்சியாளர்களில் சிலர்; நெகிரிட்டோ மக்களை அடிமைப் படுத்தினார்கள் என்றும் அறியப்படுகிறது. ஒரு காலத்தில், நெகிரிட்டோ மக்கள் நெகிரிட்டோ மக்கள்; காட்டில் வாழும் உயிரினச் சேகரிப்பு பொருள்களாகக் கருதப்பட்டனர்.

இருபதாம் நூற்றாண்டின் தொடக்கத்தில், தாய்லாந்தின் அரசர், மன்னர் சுலலாங்கொர்ன் (*Rama V*) தம் நாட்டின் தெற்குப் பகுதிகளுக்குச் சென்று செமாங் மக்களைச் சந்தித்தார். 1906-ஆம் ஆண்டில், கானுங் *(Khanung)* என்று பெயர் கொண்ட ஓர் அனாதை செமாங் சிறுவன், தாய்லாந்து அரசவைக்கு கொண்டு வரப்பட்டான். அங்கு அவன் ஆட்சியாளரின் வளர்ப்பு மகனாக வளர்க்கப்பட்டான். அதன் பின்னர், தாய்லாந்து அரசவையில், மானிக் மக்களுக்கும் மதிப்பளிக்கப்பட்ட்து. மற்ற உள்ளூர் மக்களின் அனுதாபத்தையும் பெற்றனர்.

## நெகிரிட்டோ மக்கள்

மலேசியப் பழங்குடி மக்களில் முப்பெரும் பிரிவுகள் உள்ளன. அந்தப் பிரிவுகளில் செமாங் (*Semang*) அல்லது நெகிரிட்டோ மக்கள் (*Negrito*) என்பவர்கள் மலாய் தீபகற்பத்தில் உள்ள ஒரு பழங்குடி மக்கள் பிரிவினர் ஆகும். இவர்கள் தீபகற்ப மலேசியாவின் வட எல்லைப் பகுதிகளிலும் பேராக், கெடா, பகாங் மாநிலங்களிலும் வாழ்கின்றனர்

## மேலும் காண்க
* செமாய் மக்கள்
* சக்குன் மக்கள்
* நெகிரிட்டோ மக்கள்
* செனோய் மக்கள்
* ஜெகாய் மக்கள்

## மேற்கோள்கள்

## வெளி இணைப்புகள்
*Mani people : Ethnic ‘negrito’ tribe of Thailand 
*The Negrito of Thailand
*Ethnologue report for Tonga language
*Thailand Mani indigenous data 
*RWAAI (Repository and Workspace for Austroasiatic Intangible Heritage)
* Maniq in RWAAI Digital Archive

பகுப்பு:மலேசிய இனக்குழுக்கள்
பகுப்பு:மலேசிய மக்கள்‎
பகுப்பு:மலேசியப் பழங்குடிகள்
இராம்பி ஆரா

**இராம்பி ஆரா** (*Rambi Ara*) என்பது இந்தியாவில் சம்மு காசுமீர் ஒன்றிய பிரதேசத்தில் உள்ள சோபியன் மாவட்டத்தில் அமைந்துள்ள ஜீலம் ஆற்றின் துணை ஆறாகும்.

இராம்பி ஆறு அனந்த்நாக் மாவட்டத்தில் சங்கமத்திற்கு அருகே வேசா ஆற்றுடன் இணைகிறது; இறுதியாக ஜீலம் ஆற்றுடன் கலக்கிறது. பிர் பஞ்சால் மலைத்தொடரில் உருவாகும் இராம்பி ஆரா ஆறு இரண்டு முக்கிய துணை ஆறுகளைக் கொண்டுள்ளது. இராம்பி ஆரா நீர்மட்டங்களின் ஏற்ற இறக்கங்களுக்குப் பெயர் பெற்றது. இது பெரும்பாலும் திடீர் வெள்ளத்தால் பாதிக்கப்படுகிறது.

## மேற்கோள்கள்

பகுப்பு:ஜம்மு காஷ்மீர் ஆறுகள்
வேசா ஆறு

**வேசா ஆறு** (*Veshaw River*) என்பது இந்தியாவின் சம்மு-காசுமீர் ஒன்றியப் பிரதேசத்தில் உள்ள காசுமீர் பள்ளத்தாக்கில் உள்ள குல்காம் மாவட்டத்தில் ஓடும் ஜீலம் ஆற்றின் முக்கிய துணை ஆறாகும். இது பிர் பாஞ்சால் மலைத்தொடரில் உருவாகி அகர்பலில் ஒரு நீர்வீழ்ச்சியை உருவாக்குகிறது.

## ஆற்றோட்டம்
குல்காம் மாவட்டத்தில் கடல் மட்டத்திலிருந்து 3 மீட்டர் உயரத்தில் அமைந்துள்ள *ஒலிகோட்ரோபிக்* ஏரியிலிருந்து இந்த ஆறு உருவாகிறது. இந்த ஆறு அகர்பலில் ஒரு நீர்வீழ்ச்சியை உருவாக்கி, அடாபல், நேகாமா, அடிஜென், லைசூ, குடர், பிராசுலூ, அசுமோஜி, கேலம், நவாப்போரா, கைமோ வழியாகச் சென்று சங்கமத்தில் ஜீலம் நதியுடன் இணைகிறது.

## வெள்ளம் பெருக்கு
2014ஆம் ஆண்டு வேசா ஆற்றில் ஏற்பட்ட திடீர் வெள்ளத்தில், லைசூ, ஆர்டிகட்னோ, குண்ட்கேலம் குல்காம் போன்ற கிராமங்களில் உள்ள பல்வேறு குடியிருப்பு வீடுகளையும், லைசூ குல்காம் கிராமத்தில் உள்ள நூற்றுக்கணக்கான சதுரக் கன்னல்களையும் (தோட்டக்கலை மற்றும் விவசாய நிலங்களின் பகுதிகள்) அடித்துச் சென்றது. வேகமான ஓட்டம் மற்றும் அடிக்கடி திடீர் வெள்ளம் காரணமாக வேசா ஆறு ஜீலம் ஆற்றின் ஆபத்தான துணை ஆறாகக்கருதப்படுகிறது.

## மேற்கோள்கள்

பகுப்பு:ஜம்மு காஷ்மீர் ஆறுகள்
பகுப்பு:Coordinates on Wikidata
ஆக்ரா நகரம் தொடருந்து நிலையம்

**ஆக்ரா நகரம் தொடருந்து நிலையம்** (*Agra City railway station*) இந்தியாவின் ஆக்ராவில் உள்ள பழைய ஆக்ரா நகரத்தின் மையத்தில் உள்ள ஒரு தொடருந்து மற்றும் பேருந்து நிலையமாகும். ஆக்ராவின் வர்த்தக மையமான பெலாங்கஞ்சிற்கு அருகில் உள்ளது. ஆக்ரா நகர் தொடருந்து  நிலையம் கடந்த காலத்தின் நினைவுச் சின்னமாகும், தற்போது மிகக் குறைவான இரயில்கள் இங்கு நிறுத்தப்படுகின்றன.

## கண்ணோட்டம்
முகலாயர்களின் 16-17 ஆம் நூற்றாண்டின் தலைநகரான ஆக்ரா, தாச்சுமகால் மற்றும் ஆக்ரா கோட்டை போன்ற நினைவுச்சின்னங்களின் இருப்பிடமாக உள்ளது. தாச்சுமகால் ஆண்டுதோறும் 7 முதல் 8 மில்லியன் சுற்றுலாப் பயணிகளை ஈர்க்கிறது. ஆண்டுதோறும் சுமார் 8 லட்சம் வெளிநாட்டு சுற்றுலாப் பயணிகள் இங்கு வருகை தருகின்றனர்.

## வரலாறு.
பிரித்தானியர் காலத்தில்  மகா இந்திய தீபகற்ப இரயில்வேக்கு சொந்தமான இந்த நிலையம் 1903 ஆம் ஆண்டில் கட்ச் கூர்ச்சர சத்திரியர்களால் கட்டப்பட்டதாகும். 

## மேலும் காண்க
*ஆக்ரா பாளையத் தொடருந்து நிலையம்

## மேற்கோள்கள்

## வெளி இணைப்புகள்
* https://www.tajmahaldaytour.net
* https://www.tajmahaldaytour.net/taj-mahal-tour-packages.html
* 

பகுப்பு:உத்தரப் பிரதேசத் தொடருந்து நிலையங்கள்
பகுப்பு:ஆக்ரா மாவட்டம்
புதுச்சேரி வேதபுரீசுவரர் கோயில்

**வேதபுரீசுவரர் கோயில்** என்பது இந்தியாவின் புதுச்சேரி யூனியன் பிரதேசத்தில் அமைந்துள்ள ஒரு சிவன் கோயில் ஆகும். புதுச்சேரியிலுள்ள வரதராஜ பெருமாள் கோயிலுக்குப் பக்கத்தில் இக்கோயில் அமையப் பெற்றுள்ளது.
## அமைவிடம்
கடல் மட்டத்திலிருந்து சுமார் 34.22 மீட்டர் உயரத்தில், () என்ற புவியியல் ஆள்கூறுகள் கொண்டு புதுச்சேரியில் இக்கோயில் அமைந்துள்ளது.

## சிதைவு
கி. பி. 1748 ஆம் ஆண்டில் அந்நிய ஆட்சியாளர்களால் முழுவதுமாக சிதைக்கப்பட்ட இதன் மூலகோயில் கி. பி. 1788 ஆம் ஆண்டு மீண்டும் உருவாக்கப்பட்டது.
## மறு உருவாக்கம்
திவான் கந்தப்ப முதலியார் மற்றும் பொது மக்களின் பங்களிப்புடன் கி. பி. 1788 ஆம் ஆண்டு மறு உருவாக்கம் பெற்ற இக்கோயிலில் ஐந்து நிலைகள் கொண்ட இராஜ கோபுரம் நிர்மாணிக்கப்பட்டது. இந்த இராஜ கோபுரம் 23 மீட்டர் உயரம் கொண்டது.
## பிற சன்னதிகள்
மூலவர் வேதபுரீசுவரர் சன்னதியுடன் இறைவி திரிபுரசுந்தரி, அழகு விநாயகர், விஷ்ணு துர்க்கை, பைரவர் மற்றும் அறுபத்து மூவர் ஆகியோரது சன்னதிகளும் இக்கோயிலில் காணப்படுகின்றன.
## மேற்கோள்கள்

பகுப்பு:புதுச்சேரியில் உள்ள சிவன் கோயில்கள்
பகுப்பு:புதுச்சேரியில் உள்ள இந்துக் கோயில்கள்
புதுச்சேரி வரதராஜ பெருமாள் கோயில்

**வரதராஜ பெருமாள் கோயில்** என்பது இந்தியாவின் புதுச்சேரி யூனியன் பிரதேசத்தில் அமைந்துள்ள ஒரு பெருமாள் கோயில் ஆகும். மூலவர் வரதராஜ பெருமாள் நின்ற கோலத்தில் சுமார் ஐந்தடி உயரத்தில் காட்சியளிக்கிறார். தாயார் பெருந்தேவி ஆவார். தல விருட்சம் இலுப்பை மரம் ஆகும். விமானம் சிறீ வரதராஜ விமானம் என்று அழைக்கப்படுகிறது.
## அமைவிடம்
கடல் மட்டத்திலிருந்து சுமார் 31.57 மீட்டர் உயரத்தில், () என்ற புவியியல் ஆள்கூறுகள் கொண்டு புதுச்சேரியில் இக்கோயில் அமைந்துள்ளது.

## பிற சன்னதிகள்
வரதராஜ பெருமாள் சன்னதியுடன் பெருந்தேவி தாயார், ஆதிமூர்த்தி நரசிம்மர் (மரத்தால் ஆனவர்), இராமர், சீதை, இலட்சுமணன், அனுமன், நவநீத கிருஷ்ணர், சந்தான கோபாலர், வேணுகோபாலர், சுந்தர ஆஞ்சநேயர் ஆகியோரது சன்னதிகளும் இக்கோயிலில் காணப்படுகின்றன.
## சிறப்பம்சங்கள்
திருமால் தெய்வத்தின் 108 திருவுருவங்களைக் காட்டும் கண்ணாடி அறை ஒன்று இக்கோயிலில் அமைக்கப்பட்டிருப்பது இக்கோயிலின் சிறப்பம்சமாகும்.

இக்கோயிலில் உள்ள சந்திரபுஷ்கரிணி தீர்த்தத்தில் 82 ஊற்றுக் கண்களும், 12 கிணறுகளும் உள்ளன. இங்கு ஆறு கலப்பதால், நீர் தானாகவே ஊறிக் கொள்ளும். மேலும், அப்ரகம் என்ற கந்தக அமிலம் இங்குள்ள தீர்த்தத் தண்ணீரில் காணப்படுவதால், அது பச்சை நிறத்தில் காட்சியளிக்கிறது. இது விஞ்ஞான ரீதியாக மருத்துவக் குணம் கொண்டதாக நிரூபிக்கப்பட்டுள்ளது.
## சிறப்புத்_திருவிழாக்கள்
வைகுண்ட ஏகாதசி, பவித்திர உற்சவம், இராம நவமி, கோதண்டராமர் தெப்போற்சவம், நவராத்திரி, மாசி மகம், பங்குனி உத்திரம் மற்றும் புரட்டாசி மாத அனைத்து சனிக்கிழமைகளும் இக்கோயிலில் சிறப்பாகக் கொண்டாடப்படுகின்றன.
## மேற்கோள்கள்

பகுப்பு:புதுச்சேரியில் உள்ள பெருமாள் கோயில்கள்
பகுப்பு:புதுச்சேரியில் உள்ள இந்துக் கோயில்கள்  
பகுப்பு:புதுச்சேரியில் உள்ள கோயில்கள்
மார்க்கா ஆறு

thumb|மார்க்கா ஆறு
thumb|மார்க்கா பள்ளத்தாக்கிலிருந்து 6,400 மீட்டர் உயரம் (21,000 ) கொண்ட காங் யாட்சே
**மார்க்கா ஆறு** (*Markha River*) இந்தியாவில் இலடாகு பகுதியில் ஓடும் ஓர் ஆறு ஆகும். இது ஜான்சுகார் ஆற்றின் துணை ஆறாகும். இது லாங்டாங் சூ மற்றும் நிமாலிங் சூ சந்திப்பில் தொடங்குகிறது. ஆற்றுப் பள்ளத்தாக்கை ஒட்டியுள்ள கிராமங்களில் ஸ்கியு (ஸ்கியு) மார்க்கா, உம்லுங் மற்றும் காங்கர் ஆகியவை அடங்கும். மார்க்கா ஆற்றுப் பகுதியில் ஹெமிஸ் தேசியப் பூங்கா அமைந்துள்ளது.

இலடாக் மிகவும் பிரபலமான மலையேற்றப் பாதைகளில் ஒன்றான மார்க்கா பள்ளத்தாக்கு, மேற்கில் ஸ்பிடுக்கிற்கு அருகிலுள்ள கந்தா லா கணவாயிலிருந்து அணுகக்கூடியது. இது பொதுவாக மலையேற்றத்தின் தொடக்க இடமாகும். கெமிசுக்கு அருகிலுள்ள கோங்மாரு லா கணவாயில் மலையேற்றம் வழக்கமாக முடிவடைகிறது. மார்க்கா பள்ளத்தாக்கு மலையேற்றப் பாதையில் உள்ள கிராமங்கள் உரும்பாக், சிங்கோ, ஸ்கையு, சாரா, மார்க்கா மற்றும் கங்கர் ஆகும்.

பள்ளத்தாக்கின் உச்சியை நோக்கினால் 6,400 மீட்டர் உயரமுள்ள (21,000 ) காங் யாட்ஸே மலையைக் காணலாம். மார்க்கா ஆறு ஸ்டோக் மலைத்தொடரின் தெற்கே செல்கிறது. இதில் 6,153 மீட்டர் உயரமுள்ள (20,187 ) ஸ்டோக் காங்க்ரி மலை உள்ளது.

## மக்கள்தொகை
நாடோடி குடும்பங்கள் இந்தப் பள்ளத்தாக்கில் தங்கள் கவரிமாவினை மேய்த்து வருகின்றனர்.

## சுற்றுலா
பல சிறிய மடாலயங்கள் இப்பகுதியில் உள்ளன. இவற்றில் டெச்சா மடாலயம் மார்க்கா பள்ளத்தாக்கில் உள்ள மிக முக்கியமான புத்த மடாலயம் ஆகும். 

*

## மேற்கோள்கள்

## வெளி இணைப்புகள்

பகுப்பு:இலடாக்கு ஆறுகள்
நரம்புமண்டலவுயிரியல் ஆராய்ச்சி மையம்

**நரம்புமண்டலவுயிரியல்  ஆராய்ச்சி மையம்** (*Neurobiology Research Centre*)  இந்தியாவின் கர்நாடக மாநிலம் பெங்களூரில் உள்ள தேசிய மனநலம் மற்றும் நரம்பியல் அறிவியல் நிறுவன  வளாகத்தில் உள்ள ஒரு சிறப்பு ஆராய்ச்சி மையமாகும். நரம்பியல் துறையின் முன்னணி பகுதிகளில் மொழிபெயர்ப்பு ஆராய்ச்சி மற்றும் அதிநவீன தொழில்நுட்பத்தை மேம்படுத்துவதற்கான உள்கட்டமைப்பை இந்த மையம் வழங்குகிறது   நரம்புமண்டலவுயிரியல் ஆராய்ச்சி மையத்தில்  பதினான்கு ஆராய்ச்சி ஆய்வகங்களும்  நான்கு மத்திய வசதிகளும் உள்ளன. இவற்றில்  **மனித மூளை அருங்காட்சியகமும்** அடங்கும்,  இந்தியாவில் உள்ள ஒரே வகையான அருங்காட்சியகங்களில் இதுவும் ஒன்றாகும்.

## உள்கட்டமைப்பு வசதிகள்

### ஆய்வகங்கள்

* மேம்பட்ட ஓட்டம் செல்லளவியல் ஆய்வகம்
* உயிர் தகவலியல் மற்றும் புரதவியல் ஆய்வகம் 
* செல் வளர்ப்பு மற்றும் வேர் செல் உயிரியல் ஆய்வகம்
* மூளை மற்றும் மனத்திற்கான மையம்
* மின் உடலியங்கியல் ஆய்வகம்
* இசை அறிவாற்றல் ஆய்வகம்
* வளர்சிதை மாற்ற ஆய்வகம்
* பல்முறை மூளை பட பகுப்பாய்வு ஆய்வகம் 
* மூலக்கூறு உயிரியல் ஆய்வகங்கள்-தொடர்பு கொள்ளக்கூடிய மற்றும் தொடர்பு கொள்ளாதவை
* மூலக்கூறு மரபியல் ஆய்வகம் 
* நரம்பியல் ஆய்வகம் 
* நரம்பியல் நச்சியல் ஆய்வகம்
* நரம்பியல்-புற்றுநோயியல் ஆய்வகம் 
* ஒளியியல் படமாக்கல் மற்றும் மின் உடலியங்கியல் ஆய்வகம்
* மொழிபெயர்ப்பு மனநல ஆய்வகம் 

## மேற்கோள்கள்

## வெளி இணைப்புகள்

* அதிகாரப்பூர்வ வலைப்பக்கம்
பகுப்பு:இந்திய மருத்துவ ஆராய்ச்சி நிறுவனங்கள்
பகுப்பு:கர்நாடகம்
பகுப்பு:பெங்களூரில் உள்ள நிறுவனங்கள்
பென்சீன்சல்போனிக் அமிலம்

**பென்சீன்சல்போனிக் அமிலம்** (*Benzenesulfonic acid*) என்பது C6H6O3S என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இதனுடைய இணை காரம் பென்சீன்சல்போனேட்டு என்பதாகும். இது ஓர் எளிமையான அரோமாட்டிக் சல்போனிக் அமிலமாகும். நீர் மற்றும் எத்தனாலில் கரையும். பென்சீனில் சிறிதளவு கரையும். டை எத்தில் ஈதர் போன்ற முனைவற்ற கரைப்பான்களில் கரையாது. வெண்மையான மெழுகுப் படிகங்கள் அல்லது வெண்மையான ஈரமுறிஞ்சும் தகட்டுப் படிகங்களாக உருவாகிறது. பெரும்பாலும் கார உலோக உப்புகளின் வடிவத்தில் சேமிக்கப்படுகிறது. இதன் நீரிய கரைசல் அதிக அமிலத்தன்மை கொண்டது.

## தயாரிப்பு
செறிவூட்டப்பட்ட கந்தக அமிலத்தைப் பயன்படுத்தி பென்சீனை  சல்போனேற்றம் செய்து பென்சீன்சல்போனிக் அமிலம் தயாரிக்கப்படுகிறது:

:

இந்த மாற்றம் அரோமாட்டிக் சல்போனேற்றத்தை விளக்குகிறது, இவ்வினை தொழில்துறை கரிம வேதியியலில் மிக முக்கியமான வினைகளில் ஒன்றாக கருதப்படுகிறது.

## வினைகள்
பென்சீன்சல்போனிக் அமிலம்  மற்ற அரோமாட்டிக் சல்போனிக் அமிலங்களின் பொதுவான வினைகளை வெளிப்படுத்துகிறது. அவற்றைப் போலவே சல்போனமைடுகள், சல்போனைல் குளோரைடுகள் மற்றும் எசுத்தர்களாக உருவாகிறது. 220 °செல்சியசு வெப்பநிலைக்கு மேல்  சல்போனேற்றம் தலைகீழாக மாறுகிறது. பாசுபரசு பெண்டாக்சைடுடன் ஈடுபடும் நீரிழப்பு வினையில்  பென்சீன்சல்போனிக் அமில நீரிலி ((C6H5SO2)2O) உருவாகிறது. தொடர்புடைய பென்சீன்சல்போனைல் குளோரைடுக்கு (C6H5SO2Cl) பாசுபரசு பெண்டாகுளோரைடுடன் சேர்த்து வினை நிகழ்த்தப்படுகிறது. 

பென்சீன்சல்போனிக் அமிலம் ஒரு வலுவான அமிலமாகும், இது தண்ணீரில் கிட்டத்தட்ட முழுமையாக பிரிகையடைகிறது. 

பென்சீன்சல்போனிக் அமிலமும் தொடர்புடைய சேர்மங்களும் 200 °செல்சியசு வெப்பநிலைக்கு அருகில் தண்ணீரில் சூடாக்கப்படும் போது நீராற்பகுத்தலுக்கு உட்படுகின்றன. சல்போன்நீக்க வினையின் வெப்பநிலையானது சல்போனேற்றத்துடன் இடைத் தொடர்பு கொண்டுள்ளது.: 

:C6H5SO3H  +  H2O   →  C6H5OH  +  H2SO4
இந்த காரணத்திற்காக, சல்போனிக் அமிலங்கள் பொதுவாக பாதுகாக்கும் குழுவாக அல்லது அணுக்கருநாட்ட பதிலீட்டு வினையில்  மெட்டா இயக்கியாகப் பயன்படுத்தப்படுகின்றன.

பென்சீன்சல்போனிக் அமிலத்தின் கார உலோக உப்பு ஒரு காலத்தில் பீனாலின் தொழில்துறை உற்பத்தியில் பயன்படுத்தப்பட்டது. சில சமயங்களில் கார இணைவு என்று அழைக்கப்படும் இந்த செயல்முறை ஆரம்பத்தில் பீனாக்சைடு உப்பை வழங்கியது:

:C6H5SO3Na  + 2 NaOH  →  C6H5ONa  +  Na2SO3
:C6H5ONa  +  HCl  →  C6H5OH  +  NaCl

இச்செயல்முறை ஓக்கு செயல்முறையால் இடப்பெயர்ச்சி செய்யப்பட்டது. ஏனெனில் ஓக்கு செயல்முறையில் குறைவான கழிவுப் பொருட்கள் வெளியேறுகின்றன.

## பயன்கள்
சோடியம் பென்சீன்சல்போனேட்டு மற்றும் மோனோ எத்தனாலமீன் பென்சீன்சல்போனேட்டு போன்ற பென்சீன்சல்போனிக் அமிலத்தின் உப்புகள் சலவை சோப்புகளில் அழுக்குநீக்கிகளாகப்  பயன்படுத்தப்படுகின்றன.

பலவகையான மருந்துகள் பென்சீன்சல்போனேட்டு உப்புகளாகத் தயாரிக்கப்படுகின்றன. இவை பெசிலேட்டுகள் என்ற பெயரால் அழைக்கப்படுகின்றன.

## மேற்கோள்கள்

பகுப்பு:பீனைல் சேர்மங்கள்
பகுப்பு:பென்சீன் சல்போனிக் அமிலங்கள்
பகுப்பு:பென்சீன்சல்போனேட்டுகள்
சிங்கோலி, மத்தியப் பிரதேசம்

**சிங்கோலி** (*Singoli*) இந்திய மாநிலமான மத்தியப் பிரதேசத்தில் உள்ள நீமச்சு மாவட்டத்தில் உள்ள ஒரு வட்டம் மற்றும் நகரப் பஞ்சாயத்து ஆகும்.

## புவியியல்
சிங்கோலி கிராமம் 24°58′ வ 75°18′ கி  என்ற அடையாள ஆள்கூறுகளில் கடல் மட்டத்திலிருந்து சராசரியாக 363 மீட்டர் (1,190 அடி) உயரத்தில் உள்ளது.  சிங்கோலி கிராமம் மத்தியப் பிரதேசம் மற்றும் இராசத்தான் எல்லையில் அமைந்துள்ளது.

## வரலாறு
1336 ஆம் ஆண்டில் மேவார் அம்மிர் சிங்கின் இராசபுத்திர இராணாவுக்கும் துக்ளக் இராணுவத்திற்கும் இடையே சிங்கோலி என்ற இடத்தில் போர் நடந்தது. இதில் அம்மிர் சிங் துக்ளக் இராணுவத்தை தோற்கடித்து முகமது பின் துக்ளக்கை சிறைபிடித்தார்.

## மக்கள் தொகை
2001 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, சிங்கோலியின் மக்கள் தொகை 8,307 ஆக இருந்தது, ஆனால் இப்போது அந்த எண்ணிக்கையை விட அதிகமாக உள்ளது.[3] மக்கள் தொகையில் ஆண்கள் 51% ஆகவும், பெண்கள் 49% ஆகவும் உள்ளனர். சிங்கோலியின் சராசரி கல்வியறிவு விகிதம் 65% ஆகும், இது தேசிய சராசரியான 59.5% என்பதை விட அதிகமாகும் . கல்வியறிவில் ஆண்களின் கல்வியறிவு 76% ஆகவும், பெண்களின் கல்வியறிவு 53% ஆகவும் உள்ளது. சிங்கோலியில் உள்ள மக்கள் தொகையில் 15% பேர் 6 வயதிற்குட்பட்டவர்களாவர்.

## கல்வி
சிங்கோலியில் இந்தியில் பெயரிடப்பட்ட அரசு ஆண்கள் மற்றும் பெண்கள் மேல்நிலைப் பள்ளி என ஒன்றும் சரசுவதி சிசு மந்திர் என்ற ஒன்றுமாக இரண்டு மேல்நிலைப் பள்ளிகள் உள்ளன.

## மேற்கோள்கள்


பகுப்பு:மத்தியப் பிரதேச மாநிலத்திலுள்ள ஊர்களும் நகரங்களும்
பகுப்பு:நீமச் மாவட்டம்
மகராஜ்கஞ்ச் மக்களவைத் தொகுதி

**மகராஜ்கஞ்ச் மக்களவைத் தொகுதி** (*Maharajganj, Uttar Pradesh Lok Sabha constituency*) என்பது வட இந்தியாவில் உத்தரப் பிரதேச மாநிலத்தில் உள்ள 80 மக்களவைத் தொகுதிகளில் ஒன்றாகும்.பீகாரிலும் இதே பெயரில் ஒரு தொகுதி உள்ளது.

## சட்டமன்றத் தொகுதிகள்
தற்போது, மகராஜ்கஞ்ச் மக்களவைத் தொகுதியில் ஐந்து சட்டமன்றத் தொகுதிகள் உள்ளன. இவை:

## நாடாளுமன்ற உறுப்பினர்கள்

## தேர்தல் முடிவுகள்

### 2024

 
 

## மேலும் காண்க

* மகாராஜ்கஞ்சு
* மகாராஜ்கஞ்சு மாவட்டம்
* மக்களவை தொகுதிகளின் பட்டியல்

## மேற்கோள்கள்

## வெளி இணைப்புகள்

* 2019 லோக்சபா தேர்தல் முடிவுகள்
* லோக்சபா தேர்தலில் காங்கிரஸ் வேட்பாளர் அறிவிப்பு

பகுப்பு:உத்தரப் பிரதேச மக்களவைத் தொகுதிகள்
பகுப்பு:மகாராஜ்கஞ்சு மாவட்டம்